Document ID: 31984D0371

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Ιουλίου 1984 περί καθορισμού των χαρακτηριστικών της ειδικής σφράγισης για νωπό κρέας που αναφέρεται στο άρθρο 5 στοιχείο α) της οδηγίας 64/433/ΕΟΚ του Συμβουλίου (84/371/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 83/90/ΕΟΚ (2), και ιδίως το άρθρο 5 στοιχείο α), Εκτιμώντας: ότι το άρθρο 5 στοιχείο α) της οδηγίας 64/433/ΕΟΚ ορίζει ότι ορισμένες κατηγορίες κρεάτων δύνανται να εξάγονται από την επικράτεια ενός κράτους μέλους προς την επικράτεια άλλου κράτους μέλους μόνο όταν προορίζονται να υποστούν την επεξεργασία που προβλέπεται από την οδηγία 77/99/ΕΟΚ (3) και να φέρουν ειδική σφράγιση· ότι πρέπει να προβλεφθεί μία σφράγιση που αναγνωρίζεται εύκολα και παρέχει τις εγγυήσεις που απαιτούνται για τη διάκριση των κρεάτων· ότι τα μέτρα που προβλέπονται στην παρούσα απόφαση είναι σύμφωνα με τη γνώμη Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το σήμα που αναφέρεται στο άρθρο 5 στοιχείο α) της οδηγίας 64/433/ΕΟΚ καθορίζεται στο παράρτημα. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 3 Ιουλίου 1984.

Classification Labels:
820
685

Label Descriptions:
{"820": "Πνευματική ιδιοκτησία", "685": "ΠΑΡΑΓΩΓΗ, ΤΕΧΝΟΛΟΓΙΑ ΚΑΙ ΕΡΕΥΝΑ"}

EuroVoc IDs (Original): 2450
2817
2737

EuroVoc IDs (Expanded): 2450
2817
2737

Dataset Source: meu

Split: train